...آرواد واللاه یوخومدو،هله آیلیغیمی آلمامیشام دئیه، ائودن ائشیگه چیخدی.ائولریندن ایشلدیگی فابریكایا گئتمه یه خییاوان باشینداكی دوراقدا دوروب ماشینا مینیب شیركته یوللاندی.
سئرویسده اؤز- اؤزونه دئیینیردی.فابریكایا یئتیشیب ایش یئرینه كئچدی.او پروفیل بوروسونون فابریكاسیندا چالیشیردی.نئچه ساعات چالیشاندان سونرا یولداشلارینین بیری یانینا گلیب نئچه دقیقه بئینینی یئیندن سونرا، یوز مین تومن منه پول وئر ،دئدی.
یازیق كیشی چاشیب حئیران قالدی.جیبده پول یوخ،آروادلا ساواشیب،بورج ایچینده قرق ،ایندیده امكداشی بوندان پول ایسته ییردی.یئنه آندا-ماند ائدیب،بیر قیران پولوم یوخدور دئدی و امكداشدا راحاتسیز اولوب گئتدی.
شیركت ساعات 10 دا سحر یئمه یی(صبحانه)وئریردی.ساعات دوز اون اولموشدور.اوبیری امكداشلاریلا بیرلیكده آش ائوینه (آشپزخانا) دوغرو گئتدی.ماسا باشیندا ایلشیب بیر آز آرخایینچیلیقلا یئمه یه مشغولویدو،ائله یئمه یین شیرین یئرینده شیركتین ساتیش ائوینین (فروشگاهین) سوروملوسو (مسئولو) بونون یانینا گلیب بئله دئدی: بی قارداش بورجون ساتیش ائوینه 300 مینه یئتیشدیگینه گؤره و سنین بو بورجو واختیندا وئرمدیینه گؤره دئمیشم یاریسین بو آیین آیلیغیندان چیخسینلار.بونو دئییب گئتدی.قیدا (غذا ) بوغازیندا قالیب آز قالدی بوغولسون.یئمه یی یاریدا قویوب ایش یئرینه قاییتدی.
ایداری واخت قورتولاناجاق بیر كیمسه ایله دانیشمادی.آخی نه ائیله سین آلدیغی 400 می تومن آیلیغیدی اونوندا 150 مین تومنین ساتیش ائوی بورجونا چیخاجایدیی.
یورقون-آرغین قاپینی آچیب ائوه كئچنده آروادین آغلاماسین گؤردو.نه اولوب آی آرواد دئیه-دئیه،اوتاغا گیردی.آرواد بیر كیشی یه باخیب اوشاغا باخیب بئله دئدی:
آی كیشی نه جور دئییم اوشاق 3 دانا درسده تجدید اولوبدو و ...نه جور دئییم،بیلدیر آلان بوز دولابی (یخچال) ائله بیل گئجه یانیبدیر و پولوموز باتیبدی!!!
یازار: ائلمان اورمو اوغلو
azb_Arab azb_Arab azb_Arab azb_Arab azb_Arab azb_Arab azb_Arab azb_Arab